EkBass/fiwiki-20250220-pages-articles huggingface dataset:
Metallin kylmämuokkaus

Kylmämuokkauksella tarkoitetaan pysyvää muodonmuutosta, joka tehdään materiaalille lämpötilassa, joka on sen rekristallisaatiolämpötilaa matalampi. Kylmämuokkausaste, eli reduktio, ilmaisee kuinka paljon metallia on muokattu rekristallisaation jälkeen. Maksimaalinen kylmämuokkausaste, esimerkiksi pehmeäksihehkutetulla kuparille, yhdellä muokkauspistolla on noin 25%. Useilla perättäisillä kylmämuokkauspistoilla voidaan metallia muokata jopa 90%. Erotukseksi kylmämuokkauksesta, sanotaan kylmämuovaukseksi sellaista prosessia, jossa metallilevystä kylmänä (yleensä huoneenlämpötila) eri menetelmillä muotoa antamalla tehdään kolmiulotteisia kappaleita. Metalleja kylmämuokataan: *Raerakenteen hienontamiseksi :Kylmämuokkauksessa ja sitä seuraavassa rekristallisaatiohehkutuksessa raerakenne syntyy uudelleen ja hienonee. Rekristallisaatiohehkutuksessa muodostuu aluksi hienorakeinen ja tasa-aksiaalinen rakenne, josta muokkauksen jäljet (litistyneet rakeet) ovat hävinneet. *Tarkempien mittatoleranssien saavuttamiseksi :Kuumamuokkausprosesseihin liittyy aina kappaleen ja muokkaustyökalujen lämpeneminen ja kuluminen sekä niihin liittyvät muodonmuutokset. Samaten työkappaleen pinta on usein alttiina hapettumiselle ja hilseilylle. Näiden syiden takia parhaimmillaankin kuumaprosesseissa saadaan kappaleita, joiden mittatoleranssit vaihtelevat +/- 0,05 mm. Kylmämuokkausprosesseilla päästään dekadia tai kahta parempiin toleransseihin. Esimerkiksi alumiinifolion kylmävalssauksessa tuotteen loppumitta on alle 5 µm ja toleranssi luokkaa 0,1 µm. *Kappaleen muokkauslujittamiseksi :Metallikappaletta kylmämuokatessa sen rakeet litistyvät muokkaussuunnassa. Raerajan suhteellinen osuus kappaleen tilavuudessa ja dislokaatiotiheys kasvavat. Kappale lujittuu; sen myötöraja kohoaa, mutta venymä laskee. Alkuperäiset materiaaliominaisuudet voidaan palauttaa rekristallisaatiohehkutuksella. :Esimerkiksi seostamattoman hehkutetun kuparin kovuus on 35-40 HV10, 10-15% kylmämuokkauksella kuparin kovuus nousee arvoon 80-95 HV10, kappaletta edelleen muokattaessa sen kovuus saavuttaa lopulta, noin 40% kylmämuokkauksen jälkeen, kovuuden 130-135 HV10. Metallin kylmämuokkausprosesseja ovat esimerkiksi *Kylmäveto *Kylmävalssaus *Tyssäys *Kylmätaonta *Rullamuovaus *Rahan lyönti *Syväveto Luokka:Muokkaustekniikka (Metallit)
Sprite

Sprite on yhdysvaltalaisen The Coca-Cola Companyn rekisteröimä ja valmistama sitruunan- ja limetinmakuinen virvoitusjuoma. Se esiteltiin tällä nimellä Yhdysvalloissa ensimmäisen kerran vuonna 1961, ja viisi vuotta tämän jälkeen Sprite esiteltiin Suomessa. Sokeroidun Spriten lisäksi juomavariaationa on Sprite sokeriton (aiemmin nimellä Sprite Zero), jossa sokeri on korvattu muilla makeutusaineilla. Sprite on maailman suosituin sitruuna-limettijuoma. Sprite on yksi maailman suosituimmista virvoitusjuomista, ja sitä juodaan yli 190 maassa. ===Kuvia=== Tiedosto:Sprite bottle.JPG| Tiedosto:Evolution of Sprite Bottles.JPG| Tiedosto:Sprite (drink).jpg| Tiedosto:Sprite Australia.jpg| Tiedosto:Sprite Lemon +.jpg| Tiedosto:Sprite Lemon+ Zero Sugar.jpg| == Lähteet == Luokka:Virvoitusjuomamerkit Luokka:The Coca-Cola Companyn tuotemerkit
Pirjo Bergström

Pirjo Liisa Helena Bergström (o.s. Halminen, 21. huhtikuuta 1939 Helsinki – 15. toukokuuta 2011 Helsinki) oli suomalainen muusikko, säveltäjä, sovittaja, laulaja ja näyttelijä. Bergström tuli tunnetuksi pitkästä yhteistyöstään musiikin alalla miehensä Matti Bergströmin kanssa. Yhteistyön tuloksia olivat muun muassa Hectorin kolmen ensimmäisen albumin sovitukset. Bergström opiskeli Sibelius-Akatemiassa. Hänen pianonsoiton opettajansa oli Martti Paavola ja klassisen laulun opettajansa Mirjam Helin. Matti Bergströmin kuoltua vuonna 1994 Pirjo Bergström jatkoi sekä säveltäjänä että esiintyvänä taiteilijana. Hän sävelsi monille ammattiteattereille pääkaupunkiseudulla ja muualla SuomessaPirjo Bergström, Ilona-esitystietokanta, Teatterin tiedotuskeskus, viitattu 19.12.2014. sekä Yleisradiolle. Hän myös näytteli, muun muassa Helsingin Kaupunginteatterin musikaaleissa Cats ja Sound of Music sekä televisiosarjassa Velipuolikuu. 1990-luvun keskivaiheilta alkaen Pirjo Bergström toimi laulusolistina 1920-luvun jazziin erikoistuneessa harrastajakokoonpanossa Old Time Jazz Band. Hänen myötään yhtyeen ohjelmistoon otettiin gospelmusiikkia, jota esitettiin yli 70 kirkossa ympäri Suomea. Bergström on solistina myös yhtyeen albumeilla Old Time Jazz (1997), Old Time Gospel (1999) ja A Bit of Jazz (2002). Bergströmin asuinpaikka hänen viimeiset vuotensa oli Lallukan taiteilijakoti. Hän sai valtion taiteilijaeläkkeen keväällä 2008. Bergström kuoli sairauskohtaukseen 15. toukokuuta 2011 72-vuotiaana.Muusikko Pirjo Bergström on kuollut YLE Uutiset, 16.5.2011 Hänet haudattiin 28. toukokuuta 2011 miehensä viereen Malmin hautausmaalle. Haudan osoite on 61-15-188. Heiltä jäi kaksi tytärtä: näyttelijät Tiina Bergström ja Carita Mäkelä. ==Lähteet== == Aiheesta muualla == * Pirjo Bergströmin muistokirjoitus Helsingin Sanomissa * * * * * * Muutama sana Pirjo Bergströmistä Luokka:Suomalaiset laulajat Luokka:Suomalaiset näyttelijät Luokka:Suomalaiset pianistit Luokka:Suomalaiset sanoittajat Luokka:Suomalaiset sovittajat Luokka:Suomalaiset säveltäjät Luokka:Vuonna 1939 syntyneet Luokka:Vuonna 2011 kuolleet
Mstislav Rostropovitš

Mstislav Leopoldovitš Rostropovitš (, ääntämys: []; 27. maaliskuuta 1927 Baku – 27. huhtikuuta 2007 Moskova) oli venäläinen, Yhdysvalloissa asunut sellisti ja kapellimestari. Häntä pidetään yhtenä aikansa merkittävimmistä soittimensa taitajista. Rostropovitš opiskeli sellonsoittoa aluksi muusikkoisänsä ohjauksessa ja piti ensikonserttinsa jo 1942. Moskovan konservatoriossa hän opiskeli muun muassa Dmitri Šostakovitšin ja Sergei Prokofjevin oppilaana 1943–1948. Edellinen omistikin sellokonserttojaan Rostropovitšille. Hän oli kirjailija Aleksandr Solženitsynin ystävä ja antoi tälle turvapaikan kodissaan. Tämä ärsytti viranomaisia, ja Rostropovitšin ja hänen vaimonsa matkustamista rajoitettiin. Poliittisten mielipiteidensä vuoksi hän lähti maanpakoon 1974 ja sai Yhdysvaltojen kansalaisuuden, ilmoittaen palaavansa kotimaahansa vasta kun saa täyden taiteellisen vapauden toimia siellä. Neuvostoliiton romahdettua hän sai sitten Venäjän kansalaisuuden. Rostropovitš oli tunnettu ihmisoikeusaktivisti, joka muun muassa esiintyi Berliinin muurilla sen murtuessa. Rostropovitš työskenteli vuosina 1977–1994 Washingtonissa Yhdysvaltain kansallisorkesterin kapellimestarina ja musiikillisena johtajana. Orkesterinjohtamisessa hän ei saanut samanlaista menestystä kuin solistina. Parhaiten hän onnistui Prokofjevin, Šostakovitšin ja Schnittken teosten johtamisessa.Mstislav Rostropovich Obituary Guardian Samalla hän jatkoi uraansa solistina ja esiintyi muun muassa Svjatoslav Richterin ja Vladimir Horowitzin kanssa. Rostropovitš oli naimisissa venäläisen sopraanon Galina Višnevskajan kanssa. Heillä on kaksi lasta. == Palkintoja ja huomionosoituksia == * Grammy-palkinto parhaasta kamarimusiikkiesityksestä * Polar Music Prize (1995) * Azerbaidžanin tasavallan kunniapalkinto * Vilnan kunniakansalainen (2000) * Venäjän presidentti Vladimir Putin myönsi Mstislav Rostropovitšille 26. helmikuuta 2007 ensimmäisen luokan Order of Service to the Fatherland -palkinnon == Lähteet == == Aiheesta muualla == * Mstislav Rostropovitšin muistokirjoitus Helsingin Sanomissa *Konserttoja jotka Rostropovitš on kantaesittänyt; hänelle omistetut työt on merkitty tähdellä Luokka:Venäläiset sellistit Luokka:Venäläiset kapellimestarit Luokka:Vuonna 1927 syntyneet Luokka:Vuonna 2007 kuolleet Luokka:Seulonnan keskeiset artikkelit
Plone

Plone on ilmainen, avoimen lähdekoodin sisällönhallintajärjestelmä. Se perustuu Zope-sovelluspalvelimeen ja sen päälle rakennettuihin, digitaalisten sisältöjen hallintaa tukeviin ym. ohjelmistokomponentteihin. Plone on rakennettu Python-ohjelmointikielellä. Plonen ensimmäinen versio on julkaistu 2001. Uusin, versio 6.0 on julkaistu 2022. == Aiheesta muualla == * Plone * https://github.com/plone/ Luokka:Sisällönhallintajärjestelmät
Abidjan

Abidjan on Norsunluurannikon suurin kaupunki ja maan entinen pääkaupunki. Se on maan talous- ja rahaelämän keskus sekä de facto pääkaupunki (virallinen pääkaupunki on Yamoussoukro). Kaupunki on Norsunluurannikon tärkein satama. Vuoden 2014 väestönlaskennassa Abidjanissa oli 4,7 miljoonaa asukasta. Asukkaat koostuvat useista eri etnisistä ryhmistä ja yleiskielenä käytetään ranskaa. Tämä tekee kaupungista maailman kolmanneksi suurimman ranskankielisen suurkaupunkialueen Kinshasan ja Pariisin jälkeen. == Historia == Ranskalaiset siirtomaaisännät perustivat Abidjanin vuonna 1898, ja se sai kaupunginoikeudet vuonna 1903. Vuonna 1904 se yhdistettiin rautatiellä sisämaahan. Samoihin aikoihin kaupunkiin alkoi syntyä myöhemmin merkittäväksi kasvanut libanonilainen yhdyskunta. Norsunluurannikon siirtomaahallinto muutti Bingervillestä Abidjaniin vuonna 1934. Itsenäisen Norsuunluurannikon tasavallan pääkaupunki siitä tuli vuonna 1960. Maan pääkaupunki siirrettiin muodollisesti sisämaahan Yamoussoukroon vuonna 1983, mutta hallinnon muutto tapahtui hitaasti ja jatkui 2000-luvun puolelle asti. Kaupunki on kärsinyt vuonna 1999 alkanessa taloudellis-yhteiskunnallisessa kriisissä. == Maantiede ja ilmasto == Abidjan sijaitsee Ébrié-laguunin rannoilla, jota erottaa Guineanlahdesta ja Atlantin valtamerestä Vridi Plagen hiekkakannas. Kannaksen poikki rakennettiin vuonna 1950 kanava, minkä jälkeen Abidjanista tuli merkittävä satamakaupunki. Abidjanissa vallitsee trooppinen ilmasto. Vuoden keskilämpötila on 26,6°C ja keskimääräinen sademäärä noin 1800 mm. Eniten sataa kesäkuussa, joulukuusta helmikuuhun on kuiva kausi. == Liikenne == Abidjanissa sijaitsee Port Bouetin lentoasema. Kaupungista on rautatieyhteys Burkina Fason pääkaupunkiin Ouagadougouhun. Abidjanin metron rakentaminen on aloitettu vuonna 2017. Ensimmäiselle linjalle tulee 20 asemaa välillä Port Bouët – Anyama. == Sotilastukikohta == Ranskalla on Abidjanissa yksi sen Afrikan tukikohdista, Port Bouëtin sotilastukikohta. == Palvelut == Kaupungissa toimii kolme yliopistollista keskussairaalaa, Treichville, Cocody ja Yopougon. Muitakin terveydenhuoltopalveluja on runsaasti tarjolla, mutta laatu ei ole länsimaisen mittapuun mukaan kovin korkea. Abidjanin yliopisto perustettiin vuonna 1964 ja jaettiin vuonna 1996 kolmeen osaan, joista kaksi toimii Abidjanissa: Université Abobo-Adjamé ja Université Félix Houphouët- Boigny. == Lähteet == == Aiheesta muualla == * Luokka:Seulonnan keskeiset artikkelit
Pasaatituulten kohtaamisvyöhyke

Pasaatituulten kohtaamisvyöhyke, usein merimieskielellä doldrumit () on osa ilmakehän kiertoliikettä; päiväntasaajan tienoilla sijaitseva alue, jossa vallitsee yleisesti matalapaine ja ilman nousuliikkeet ovat yleisiä. Tämä synnyttää rankkasateita ja ukkosia. Muuna aikana vyöhykkeellä vallitsee usein tyven. Se tunnetaan usein lyhenteellä ITCZ, englanninkielisestä nimestään Intertropical convergence zone. Muita käytettyjä lyhenteitä ovat ITZ ja ITC. Kohtaamisvyöhykkeellä kohtaavat pasaatituulet, ja niiden tuoma ilma nousee ylöspäin aiheuttaen kuuropilviä ja rankkoja sateita. Vyöhykkeellä sataa yli 200 päivänä vuodessa. Vyöhyke liikkuu vuodenaikojen mukaan seuraten auringon zeniittiasemaa. Kesällä konvergenssi siirtyy päiväntasaajasta ainakin 500 kilometriä pohjoiseen. Sen liike aiheuttaa tropiikin sadekaudet yhdessä monsuunin kanssa. Kaiken lisäksi monsuuni ohjailee konvergenssin liikkeitä. Kesäinen pohjoisessa oleva voimakas monsuunimatala pyrkii imemään konvergenssia pohjoisemmaksi kuin se muuten menisi. Merellä konvergenssin liike ei ole yhtä selvää kuin mantereella, koska hitaammin muuttuva meren lämpötila määrää mereisen matalapaineen alueen. == Katso myös == *Hepoasteet *Pasaatituuli *Trooppiset pilvirykelmät == Lähteet == Luokka:Meteorologia
Stereoskopia

Stereoskopia on yhteisnimitys tekniikoille, joilla kaksiulotteiseen kuvaan voidaan luoda syvyysvaikutelma. Nämä niin kutsutut 3D- eli kolmiulotteiset kuvat perustuvat siihen, että ihmisen silmien välisen pienen etäisyyden vuoksi silmät näkevät kohteen hiukan erilaisista kulmista. Kolmiulotteinen vaikutelma voidaan saada aikaan valokuvien ja muiden kaksiulotteisen kuvien ohella myös elokuviin. Stereoskopisten kuvien eli stereogrammien valmistuksen keksi ensimmäisenä Sir Charles Wheatstone vuonna 1838. Stereoskopiaa käytetään fotogrammetriassa sekä taiteessa ja viihteessä. ==Tekniikat== ===Stereokuvaparit=== :Pääartikkeli: stereoskooppi Helpoin tapa luoda syvyysvaikutelma kuvaan on ottaa samasta aiheesta kaksi eri kuvaa hiukan kuvakulmaa muuttaen. Kolmiulotteisuuden illuusio perustuu ihmisen binokulaariseen näköön. Stereokuvaparien etuna on se, että varsinaista kuvankäsittelyä ei tarvita. Kuvien katselussa auttaa stereoskooppi, mutta katseen sopivasti kohdistamalla syvyysvaikutelman saa näkyviin myös ilman apuvälineitä. Katsojan tulisi joko katsoa kieroon tai hajauttaa katseensa (kohdistaa katse kuvan taakse) siten, että kahden sijasta hän näkeekin kolme kuvaa. Näistä keskimmäinen näyttää kolmiulotteiselta. Stereokuvaparien katselu ilman stereoskooppia voi olla vaikeaa ja vaatii harjoitusta. ==Aiheesta muualla== *Stereoscopy.com – The World of 3D-Imaging! *International Stereoscopic Union (ISU) *3D Stereo Software Luokka:Valokuvauksen tekniikka Luokka:Optiset harhat
Max Lundgren

Max Lundgren (22. maaliskuuta 1937 Landskronassa - 27\. toukokuuta 2005 Malmössä) oli ruotsalainen kirjailija ja käsikirjoittaja, joka muun muassa kirjoitti Harjuvaaran pallokerho -kirjat (Åshöjdens BK). Harjuvaaran pallokerho -kirjoista hän käsikirjoitti myös sarjakuvaversion Harjumäen sisu, joka ilmestyi Buster-lehdessä, ja elokuvaversion, joka ilmestyi 1985. Myös toinen hänen kirjasarjansa sai sarjakuvaversion. IFK Trumslagaren ilmestyi suomenkielisessä Busterissa nimellä Rummuttajat. Vuonna 2009 Lundgrenin nuortenromaani Kultafarkut ja siitä tehty televisiosarja Pojken med guldbyxorna (1975) pääsivät mukaan kirjaan Tusen svenska klassiker, johon koottiin tuhat Ruotsissa julkaistujen kirjojen, elokuvien, äänilevyjen ja tv- ohjelmien klassikkoa.Gradvall, Jan ym. (2009). Tusen svenska klassiker: böcker, filmer, skivor, tv-program från 1956 till i dag. Tukholma: Norstedt. ISBN 978-91-1-301717-4. Lundgrenille myönnettiin Astrid Lindgren -palkinto vuonna 1991.Kirjasampo.fi: Astrid Lindgren -palkinto Viitattu 2.7.2024. == Teoksia == * Harjuvaara-kirjat ** Harjuvaaran pallokerho (Åshöjdens bollklubb, suomeksi 1969) ** Harjuvaara nousee (Åshöjden går vidare, suomeksi 1970) ** Maaleja, Harjuvaara! (Kris i Åshöjdens BK, suomeksi 1970) ** Harjuvaara karsii (Åshöjden i kvalet, suomeksi 1973) * IFK Trumslagaren -kirjat ** IFK Trumslagaren, 1972 ** IFK Trumslagaren och Lillis, 1973 ** IFK Trumslagaren och Chris, 1975 ** IFK Trumslagaren och Lasse, 1979 ** IFK Trumslagaren och Jack, 1981 ==Lähteet== == Aiheesta muualla == * Luokka:Ruotsalaiset kirjailijat Luokka:Vuonna 1937 syntyneet Luokka:Vuonna 2005 kuolleet
Häkä Virtanen

Heikki ”Häkä” Atte Virtanen (s. 4. syyskuuta 1953 Helsinki) on suomalainen basisti. Virtanen on Gramexin tilastojen mukaan Suomen kolmanneksi eniten levyttänyt studiomuusikko, jolla oli vuonna 2008 tilillään 4 922 levytystä. Virtanen alkoi soittaa Mosaic-yhtyeessä vuonna 1968 ollessaan vasta 14-vuotias. Topmostin basisti Heimo ”Holle” Holopainen antoi Virtaselle lempinimen ”Häkä”. Holopaisen ansiosta Virtanen sai kiinnityksen Soulset- yhtyeeseen kesällä 1968 Matti Bergströmin lähdettyä siitä. Tuona vuonna Virtanen soitti myös ensi kertaa levyllä. Seuraava kesä meni Danny-show’ssa ja kaksi seuraavaa Markku Aron taustayhtyeessä. Ammattimuusikon ura käynnistyi varsinaisesti vuonna 1972 Tasavallan Presidentissä, kuten myös kontrabasso- opinnot Helsingin konservatoriossa. Tasavallan Presidentin hajottua 1975 Virtanen alkoi soittaa erityisesti iskelmämusiikkiartistien levytyssessioissa ja työskenteli tuon ajan keskeisten iskelmätuottajien kanssa. Vuonna 1986 Virtanen suoritti musiikkitieteen loppututkinnon ja keskittyi entistä enemmän jazzmusiikkiin. Hän sai Suomen jazzliiton Yrjö-palkinnon vuonna 1987. 1990-luvulla Virtanen soitti muun muassa BumtsiBum!-ohjelman studio- orkesterissa. Tällä hetkellä hän kuuluu muun muassa Aboriginal Pig Band -kokoonpanoon. Suomen Big Band Yhdistys, Suomen pop- ja jazzarkisto, sekä Imatra Big Band Festival nimesivät Virtasen vuoden 2012 jazzlegendaksi numero 23. Virtaselle myönnettiin taiteilijaeläke vuonna 2014. == Lähteet == == Aiheesta muualla == * Aboriginal Pig Bandin sivut * * * * Luokka:Suomalaiset basistit Luokka:Suomalaiset kontrabasistit Luokka:Suomalaiset jazzmuusikot Luokka:Suomalaiset sessiomuusikot Luokka:Suomalaiset rockmuusikot Luokka:Jazzkontrabasistit Luokka:Tasavallan Presidentin jäsenet Luokka:Vuonna 1953 syntyneet Luokka:Elävät henkilöt
Carl Armfelt

Carl Armfelt (s. 12. marraskuuta 1956 Helsinki) on suomalainen säveltäjä. Hän opiskeli Einojuhani Rautavaaran ja Osmo Lindemanin johdolla.Carl Armfelt :: 12 November 1956. FIMIC – Suomalaisen musiikin tiedotuskeskus. Armfeltin teoksia on esitetty useissa Euroopan maissa ja Brasiliassa. Hänen tuotantoonsa kuuluu muun muassa kamarimusiikkia sekä teoksia kuorolle. == Lähteet == == Aiheesta muualla == * Suomalaisen musiikin tiedotuskeskus Luokka:Suomalaiset taidemusiikin säveltäjät Luokka:Vuonna 1956 syntyneet Luokka:Elävät henkilöt
Kaurapuuro

Kaurapuuro on puuro, jota nautitaan yleensä aamiaiseksi. Sitä syödään etenkin Pohjoismaissa, Baltiassa, Venäjällä, Skotlannissa ja Irlannissa. Kaurapuuro on mielletty olennaisesti skotlantilaiseksi ruoaksi.Кулинарный словарь В.В. Похлебкина, 2002, "ПОРРИДЖ"Encyclopedia of Food and Culture, The Gale Group Inc. "PORRIDGE" https://www.encyclopedia.com/sports-and-everyday-life/food- and-drink/food-and-cooking/porridge Yli 40 prosenttia suomalaisista syö päivittäin puuroa. == Valmistus == Puuro keitetään yleensä kaurahiutaleista joko maitoon tai veteen. Se voidaan valmistaa myös kaurasuurimoista Puurosta tulee maittavinta, kun se haudutetaan hitaasti miedolla lämmöllä. Jos puuroa hämmennetään voimakkaasti keittämisen aikana, sen tärkkelykset muodostavat pitkiä ketjuja (sama ilmiö kuin taikinan sitko) ja siitä tulee venyvää liisteriä. Myös puuron nesteen lämpötilalla on merkitystä. Mikäli hiutaleet lisätään kiehuvaan nesteeseen, ne jäävät irtonaisemmiksi. Kylmään nesteeseen lisättynä ne liisteröityvät enemmän. == Ravintosisältö == Kaurapuurossa on hieman kuituja, joista liukoisella beetaglukaanilla on kolesterolia alentava vaikutus. Yhdessä kaurapuuroannoksessa on noin kolmasosa suositellusta beetaglukaanitarpeesta.Iltalehti.fi Annospakkauksesta keitetyssä valmiiksi maustetussa pikapuurossa saattaa olla jopa 6 grammaa lisättyä sokeria. Yksi kaurapuuroannos painaa noin 280 grammaa. Tavallisista kaurahiutaleista veteen keitetyn kaurapuuron energiaravintoaineet, ja merkittävimmät vitamiinit ja kivennäisaineet 100 grammaa kaurapuuroa kohden: Ravintoaine Määrä Energiaa 241 kJ (58 kcal) Hiilihydraatteja 9,1 g Proteiinia 2,0 g Rasvaa 1,1 g Kuitua 1,5 g Fosfori 71,1 mg (10%*) Magnesium 21,4 mg (6%*) Rauta 0,7 mg (5%*) Sinkki 0,5 mg (5%*) B1-vitamiini 0,05 mg (5%*) *päivittäisen saannin vertailuarvo (aikuiset) Lähde: Fineli ==Lähteet== ==Aiheesta muualla== Luokka:Puurot Luokka:Seulonnan keskeiset artikkelit
Margriet de Moor

Margriet de Moor (oikealta nimeltään Margaretha Antonette Neefjes, s. 21. marraskuuta 1941) on alankomaalainen kirjailija. Ennen kirjallista uraansa de Moor toimi klassisena laulajana ja pianistina. Suomessa hänet tunnetaan parhaiten kahdeksannesta romaanistaan Kreutzersonaatti (Kreutzersonate, 2001; suom. Titia Schuurman, Like 2004). Kreutzersonaatti on muusikko- ja avioliittoromaani. Sen esikuvana on toiminut Leo Tolstoin samanniminen novelli. Kun Tolstoita on innoittanut Beethovenin sonaatti, de Moorin romaanin taustalla soi Janáčekin samanniminen musiikkiteos. == Aiheesta muualla == Luokka:Alankomaalaiset kirjailijat Luokka:Vuonna 1941 syntyneet Luokka:Elävät henkilöt Luokka:Alankomaalaiset laulajat Luokka:Alankomaalaiset pianistit
Korvapuusti

Korvapuusti (ruotsinsuomeksi myös kanelipulla) on kanelilla, sokerilla ja voilla täytetty pulla. Ylimääräinen rasva täytteessä lisää sen säilyvyyttä tavalliseen vehnäpullaan verrattuna.Rasvoja kuituja täysjyvää Pågens Korvapuusteja leivotaan löysähköstä, usein kardemummalla maustetusta leivinhiivalla kohotetusta vehnätaikinasta. Taikina kaulitaan levyksi ja voidellaan voilla, jonka päälle sirotellaan kanelia ja sokeria. Levy rullataan kääretortun tapaan ja tämän jälkeen leikellään vinoon viipaleiksi. Viipaleet nostellaan pellille vino leikkauspinta ylöspäin, minkä jälkeen painetaan sormilla pullan keskelle. Tämä aiheuttaa korvapuustin leviämisen, ja sen myötä korvapuustin korvamainen rakenne pääsee esille.Korvapuusti Rahola Tämän jälkeen korvapuustit kohotetaan, voidellaan kananmunalla, ripotellaan raesokeria päälle ja paistetaan uunissa. Kardemumman voi hyvin jättää pois taikinasta. 200px|thumb|Korvapuusteja suoraan uunista. Suomessa vietetään kansallista korvapuustipäivää vuosittain 4. lokakuuta. Tapa on lainattu Ruotsista, jossa on vietetty Kanelbullens dag -päivää vuodesta 1999 lähtien. == Lähteet == == Aiheesta muualla == * Kanelbullensdag – sivusto Ohjeita: * Suomen Hiiva * Kotikokki.net * Myllyn Paras Luokka:Pullat Luokka:Seulonnan keskeiset artikkelit
Silmukkamenetelmä

Silmukkamenetelmä (myös silmukkavirtamenetelmä) on eräs sähköisten virtapiirien ja verkkojen ratkaisuun liittyvä systemaattinen menetelmä. Silmukkamenetelmässä käytetään Kirchhoffin jännitelakia ja tällöin saadaan selvitettyä virtapiirin silmukoissa kulkevat virrat. *Nähdään virtapiiri moniruutuisena ikkunana ja merkitään joka ruutuun silmukkavirta \bar{I}_A, \bar{I}_B...\bar{I}_n *Joka ruudulle kirjoitetaan oma jänniteyhtälö ja ratkaistaan silmukoissa kulkevat virrat. *Ruuduille yhteisten komponenttien resistanssi/impedanssi pitää huomioida molempien silmukkavirtojen osalta. *Silmukkavirran kiertosuunnan saa valita vapaasti. ==Laskuesimerkki== Selvitetään piirissä kulkevat silmukkavirrat sekä haaroissa kulkevat yksittäiset virrat. *Esimerkissä oletetaan vaihtovirtalähteiden toimivan samalla taajuudella: eri nimellistaajuuksisille virtalähteille ei menetelmää voi suoraan soveltaa. *Laskuesimerkki pätee myös tasavirtapiireille. *Kirjoitetaan jokaiselle ruudulle oma jänniteyhtälö: \bar{E}_1=\bar{I}_A \cdot(\bar{Z}_1+\bar{Z}_2)-\bar{I}_B\cdot\bar{Z}_2 \bar{E}_3=-\bar{I}_A \cdot\bar{Z}_2+\bar{I}_B\cdot(\bar{Z}_2+\bar{Z}_3)-\bar{I}_C\cdot\bar{Z}_3 -\bar{E}_4-\bar{E}_3=-\bar{I}_B \cdot\bar{Z}_3+\bar{I}_C\cdot(\bar{Z}_3+\bar{Z}_4) *Nyt voidaan ratkaista silmukkavirrat \bar{I}_A, \bar{I}_B ja \bar{I}_C *Yksittäisten haarojen virrat voidaan laskea seuraavasti: \bar{I}_1=-\bar{I}_A \bar{I}_2=\bar{I}_A-\bar{I}_B \bar{I}_3=\bar{I}_B-\bar{I}_C \bar{I}_4=-\bar{I}_C *Mikäli virran arvoksi tulee negatiivinen luku, tarkoittaa se sitä, että virran todellinen kulkusuunta on vastakkainen piiriin merkitylle. ==Muita virtapiirien laskentamenetelmiä== *Nortonin menetelmä *Theveninin menetelmä *Kirchhoffin laskentamenetelmä *Tähtipistepotentiaalimenetelmä *Solmumenetelmä == Lähteet == * * * * * == Kirjallisuutta == * == Aiheesta muualla == * http://www.ct.tkk.fi/courses/ca1/PDF/color/week04.pdf TKK:n Piirianalyysin peruskurssin luentokalvot Luokka:Sähkötekniikka
The Rocky Horror Picture Show

The Rocky Horror Picture Show on Jim Sharmanin ohjaama musikaalielokuva vuodelta 1975. Elokuvan pääosia esittävät Tim Curry, Barry Bostwick sekä Susan Sarandon. Valmistuttuaan elokuva sai ristiriitaisen vastaanoton. Vuonna 1976 sitä alettiin esittää ns. midnight screeningeissä, joiden myötä elokuvasta muodostui kultti-ilmiö, ja sitä esitetään Yhdysvalloissa edelleen. Usein myös ns. shadow cast esittää elokuvan pukeutuneina sen hahmoiksi elokuvan pyöriessä taustalla. Elokuva perustuu The Rocky Horror Show -näytelmään, jota esitettiin Lontoossa vuonna 1973, ja myöhemmin Los Angelesissa sekä Broadwaylla vuosina 1974 ja 1975. Elokuvassa Bradin ja Janetin roolit menivät amerikkalaisnäyttelijöille Twentieth Century Foxin toiveesta; muut teatterituotannossa olleet uusivat roolinsa. Elokuvalla on vuonna 1977 perustettu fanikerho, The Rocky Horror Picture Show Fanclub, jota johtaa sen perustaja Sal Piro. == Rooleissa == ==Musikaalinumerot== # ”Science Fiction/Double Feature” - Huulet # ”Dammit Janet” - Brad, Janet ja kuoro # ”Over At The Frankenstein Place” - Brad, Janet, Riff Raff ja kuoro # ”The Time Warp” - Riff Raff, Magenta, Columbia, Kriminologi ja kuoro # ”Sweet Transvestite” - Tri.Furter # ”Sword Of Damocles” - Rocky Horror ja kuoro # ”I Can Make You A Man” - Tri.Furter ja kuoro # ”Hot Patootie” - Bless My Soul” - Eddie ja kuoro # ”I Can Make You A Man (repriisi)” - Tri.Furter, Janet ja kuoro # ”Touch-a, Touch-a, Touch-a, Touch Me” - Janet, Magenta, Columbia, Tri.Furter, Rocky Horror, Brad ja Riff Raff # ”Eddie” - Tri Scott, Kriminologi, Tri.Furter, Janet, Eddie, Columbia, Magenta, Rocky Horror, Brad ja Riff Raff # ”Planet Schanet, Janet” - Tri.Furter, Tri. Scott, Brad ja Janet # ”Rose Tint My World” - Columbia, Rocky Horror, Brad ja Janet # ”Fanfare/Don´t Dream About It” - Tri.Furter ,Tri.Scott, Brad, Janet ja kuoro # ”Wild And Untamed Thing” - Furter, Riff Raff ja kuoro # ”I´m Going Home” - Furter ja kuoro # ”Super Heroes” - Brad, Janet, Kriminologi ja kuoro # ”Science Fiction/Double Feature (repriisi)” - Huulet == Aiheesta muualla == * * * Opas yleisön osallistumista varten Luokka:Vuoden 1975 yhdysvaltalaiset elokuvat Luokka:Musikaaleihin perustuvat elokuvat Luokka:Yhdysvaltalaiset elokuvamusikaalit Luokka:Yhdysvaltalaiset kauhukomediat Luokka:Elokuvat seksuaali- ja sukupuolivähemmistöistä Luokka:20th Century Foxin elokuvat
Amadou Dia Ba

Amadou Dia Ba (s. 22. syyskuuta 1958 Dakar, Senegal) on senegalilainen entinen 400 metrin aitajuoksija. Hänen paras saavutuksensa aitajuoksussa oli hopeamitali 1988 Soulin olympialaisissa omalla ennätysajallaan 47,23. Hän on edelleen maansa ainoa olympiamitalisti. Helsingin MM-kisoissa 1983 Amadou Dia Ba oli seitsemäs ajalla 49,61 ja Rooman MM-kisoissa 1987 viides ajalla 48,37. 1985 sisäratojen MM-kisoissa Pariisissa hän juoksi 400 metrin sileällä neljänneksi ajalla 46,94. Los Angelesin olympialaisissa 1984 hän sijoittui 400 metrin aitajuoksussa viidenneksi. == Lähteet == == Aiheesta muualla == * Luokka:Senegalilaiset 400 metrin aitajuoksijat Luokka:Senegalilaiset olympiamitalistit Luokka:Vuonna 1958 syntyneet Luokka:Elävät henkilöt
Amy Mbacke Thiam

Amy Mbacke Thiam (s. 10. marraskuuta 1976) on senegalilainen juoksija ja maailmanmestari, päämatkanaan 400 metriä. Amy Mbacke Thiam oli mukana aikuisten arvokisoissa jo 1999 Sevillan MM-kisoissa, joissa hän karsiutui välierissä. Samoin kävi myös 2000 Sydneyn olympialaisissa. Kuitenkin seuraavana vuonna, 2001 Edmontonin MM-kisoissa Thiam voitti kultamitalin maansa uudella ennätysajalla ja silloisella maailman kauden kärkiajalla 49,86. Kaksi vuotta myöhemmin Pariisin MM-kisoissa hän saavutti pronssia voiton mennessä Meksikon Ana Guevaralle. Ateenan olympialaisissa 2004 Thiamin kisataival kuitenkin katkesi jo alkueriin. 2005 Helsingin MM-kisoissa hän pääsi loppukilpailuun, mutta jäi kahdeksanneksi. Osakan MM-kisoissa 2007 hän karsiutui jo alkuerissä ajalla 54,31. Syyskuussa 2007 Senegalin yleisurheiluliitto langetti Thiamille vuoden kilpailukiellon sopimattomista kommenteista Osakan MM-kisoissa. Kilpailukielto esti hänen osallistumisensa Pekingin olympialaisiin 2008. Berliinin MM-kisoissa 2009 hän karsiutui välierissä ajalla 51,70. Maailmanmestaruudesta huolimatta Thiam ei ole olympialaisissa kertaakaan saanut mitalin eikä myöskään koskaan selvinnyt finaaliin, hänen parhaakseen jäi 12 sija Sydneyssä vuonna 2000. ==Henkilökohtaiset ennätykset== * 200 m: 23,10 (-0,7), Doha, 13. toukokuuta 2005 * 300 m: 36,37, Sydney, 14. syyskuuta 2000 * 400 m: 49,86, Edmonton, 7. elokuuta 2001 == Lähteet == ==Aiheesta muualla== * Luokka:Senegalilaiset pikajuoksijat Luokka:Vuonna 1976 syntyneet Luokka:Elävät henkilöt
Neuvostoliiton presidentti

Neuvostoliiton presidentti oli Neuvostoliiton valtionpäämies 15. maaliskuuta 1990 ja 25. joulukuuta 1991 välillä. Mihail Gorbatšov oli ainoa viran haltija ja samanaikaisesti Neuvostoliiton kommunistisen puolueen pääsihteeri. Hän erosi pääsihteerin virasta vuoden 1991 Neuvostoliiton vallankaappausyrityksen jälkeen. Virka oli sekoitus Yhdysvaltain ja Ranskan presidenttien virkoja. Maan johtaja oli ennen presidenttiä Neuvostoliiton korkeimman neuvoston presidiumin puheenjohtaja. Neuvostoliiton varapresidenttinä toimi Gennadi Janajev vallankaappausyritykseen asti. Janajev johti vallankaappausta ja toimikin virkaatekevänä presidenttinä kolme päivää. Kun vallankaappaus oli kukistettu, Janajev pidätettiin. Luokka:Neuvostoliiton johtajat
Malice Mizer

Malice Mizer (マリス・ミゼル; Marisu Mizeru) on japanilainen vuonna 1992 perustettu visual kei -yhtye. Yhtyeen musiikki on sekoitus monia tyylilajeja, kuten rockia, metallimusiikkia, klassista musiikkia, poppia, elektronisia soundeja ja monia muita eri tyylejä. Tyyli on hyvin tärkeä osa Malice Mizeriä. Sen kitaristi Mana on yksi Gothic Lolita -tyylin luojista. Yhtye ei nykyisin toimi aktiivisesti, vaan sen jäsenet työskentelevät omien soolouriensa kanssa. Malice Mizer on kuitenkin vielä virallisesti olemassa. == Jäsenet == === Viimeisin kokoonpano === * Klaha – laulu * Mana – kitara * Közi – kitara * Yu~ki – basso === Entiset jäsenet === * Gackt – laulu, piano (eronnut 1999) * Kami – rummut (edesmennyt 1999) * Tetsu – laulu (eronnut 1994) * Gaz – rummut (eronnut 1993) == Diskografia == === Studioalbumit === * memoire (1994) * Memoire DX * Voyage ~sans retour~ (1996) * merveilles (1998) * 薔薇の聖堂 (Bara no Seidou) (2000) === Singlet === * 麗しき仮面の招待状 (Uruwashiki kamen no shoutaijou) (1995) * ma chérie ～愛しい君へ～ (ma chérie ~itoshii kimi e~) (1996) * 月下の夜想曲 (Gekka no yasoukyoku) (1997) * ヴェル・エール ～空白の瞬間の中で～ (Verte・Aile ~kuuhaku no toki no naka de) (1997) * au revoir (1997) * ILLUMINATI [ P-type ] (1998) * Le ciel ～空白の彼方へ～ (Le ciel ~kuuhaku no kanata he) (1998) * 再会の血と薔薇 (Saikai no Chi to Bara ) (1999) * 虚無の中での遊戯 (Kyomu no naka de no yuugi) (2000) * 白い肌に狂う愛と哀しみの輪舞 (Shiroi hada ni kuruu ai to kanashimi no rondo) (2000) * Gardenia (2001) * Beast of Blood (2001) * 真夜中に交わした約束～薔薇の婚礼～ (Mayonaka no kawashita yakusoku~bara no konrei~) (2001) * Garnet～禁断の園へ～ (Garnet~kindan no sono he) (2001) == Aiheesta muualla == * Virallinen kotisivu * Midi:Nette (levy-yhtiö) Luokka:Japanilaiset yhtyeet
Conny Bloom

Conny Bloom on ruotsalainen laulaja, säveltäjä ja kitaristi. Bloom tuli tunnetuksi Electric Boys -yhtyeestä ja oli suomalaisen Hanoi Rocks -yhtyeen jäsen. == Aiheesta muualla == * Conny Bloomin virallinen kotisivu Luokka:Ruotsalaiset kitaristit Luokka:Rockmuusikot Luokka:Ruotsalaiset säveltäjät Luokka:Hanoi Rocksin jäsenet Luokka:Syntymävuosi puuttuu Luokka:Elävät henkilöt
James Clark Ross

James Clark Ross (15. huhtikuuta 1800 – 3. huhtikuuta 1862) oli brittiläinen merivoimien upseeri ja tutkimusmatkailija. Hän tutki pohjoisnapaa setänsä Sir John Rossin ja Sir William Edward Parryn kanssa, ja myöhemmin hän johti omia retkiä Etelänapamantereelle.Golay & Bowman 2009, s. 477. Ross syntyi Lontoossa. Hän astui merivoimiin vuonna 1812 John Rossin alaisuuteen, jonka kanssa hän teki ensimmäisen arktisen tutkimusmatkansa luoteisväylän löytämiseksi vuonna 1818. Vuosina 1819–1827 hän otti osaa neljään arktiseen tutkimusmatkaan Parryn alaisuudessa, ja vuosina 1829–1833 jälleen setänsä alaisuudessa. 1. kesäkuuta 1831 he löysivät maan magneettisen pohjoisnavan. Vuonna 1834 Ross kohosi kapteeniksi, ja vuodesta 1835 vuoteen 1838 hän tutki maapallon magneettikentän vaihtelua. Vuosina 1839–1843 hän komensi aluksia HMS Erebus ja HMS Terror eteläisillä merialueilla, kartoittaen suurimman osan Etelänapamantereen rantaviivasta. Vuonna 1841 hän löysi Rossinmeren, Victorianmaan ja tulivuoret Mount Erebus ja Mount Terror. Rossin palatessa hänet lyötiin ritariksi vuonna 1844, ja hän sai korkea-arvoisen ranskalaisen kunniamerkin. Vuonna 1847 hän julkaisi kirjan nimeltä A Voyage of Discovery and Research to Southern and Antarctic Regions. Hänet valittiin kuninkaalliseen tiedeseuraan vuonna 1848. Samana vuonna hän teki viimeisen tutkimusretkensä, toimien HMS Enterprisen kapteenina. Hän kuoli Aylesburyssä. Sininen muistokilpi osoittaa Rossin kotia Lontoon Blackheathissa. Hänen mukaansa on nimetty brittiläinen etelänapalaiva James Clark Ross ja Rossin jäähylly etelänapamantereella. Rossin kraatteri kuussa on nimetty yhteisesti James Clarkin ja Frank Elmoren mukaan. == Lähteet == * === Viitteet === == Aiheesta muualla == Luokka:Brittiläiset tutkimusmatkailijat Luokka:Naparetkeilijät Luokka:Vuonna 1800 syntyneet Luokka:Vuonna 1862 kuolleet
Willis Tower

Willis Tower (aikaisemmin Sears Tower) on 108-kerroksinen, 442-metrinen pilvenpiirtäjä Chicagossa, Illinoisissa, Yhdysvalloissa ja sen suunnittelusta on vastannut chicagolainen arkkitehtitoimisto Skidmore, Owings and Merrill. Valmistuttuaan vuonna 1973 se oli maailman korkein rakennus. Nykyisin Willis Tower on Yhdysvaltojen kolmanneksi korkein pilvenpiirtäjä. == Rakennus == Willis Tower sijaitsee Chicagossa Yhdysvalloissa osoitteessa 233 South Wacker Drive. Rakennuksen pinta-ala on noin 400 000 neliömetriä. Rakennuksessa on yhteensä 111 kerrosta, joista 108 sijaitsee maan päällä ja loput maan alla. Rakennus on valmistettu kokonaisuudessaan teräksestä. Willis Tower oli maailman korkein rakennus 1974–1998. Torni on saanut energiaystävällisyydestään platinatason LEED-sertifikaatin vuonna 2019. == Historia == Yhdysvaltalainen tavarataloketju Sears, Roebuck and Company oli vuonna 1969 maailman suurin jälleenmyyntiyritys, ja sillä oli noin 350 000 työntekijää. Ketju tarvitsi toimistotilan työntekijöilleen, ja rakennuksen arkkitehdiksi valittiin Skidmore, Owings and Merrill. Tornin sijaintiin valittiin siten, että se on mahdollisimman lähellä rautateitä ja isoja maanteitä yrityksen työntekijöiden hyödyksi. Rakennusinsinööri Fazlur Khan sai tehtäväkseen suunnitella rakenteen, joka voittaa tuulen ja painovoiman aiheuttamat ongelmat. Rakennuksen perustukset aloitettiin elokuussa 1970. Torni valmistui kolmen vuoden kuluttua toukokuussa 1973. Tornia oli rakentamassa noin 2 000 työntekijää, ja tornista tuli valmistuttuaan maailman korkein rakennus. Rakennukseen lisättiin televisioantennit 1982. Alkuperäinen tornin pääkäyttäjä Sears, Roebuck and Company vetäytyi rakennuksesta vuonna 1995. Rakennuksen nimi muutettiin Willis Toweriksi 16. heinäkuuta 2009. Samana vuonna rakennuksen 103. kerrokseen rakennettiin uusi näköalatasanne. Vuonna 2015 Blackstone Group osti Willis Towerin 1,3 miljardilla dollarilla. Tornissa tehtiin vuosina 2017–2022 remontti, jolloin rakennukseen asennettiin esimerkiksi kattoterassi. == Käyttö == Willis Towersissa toimii yli sata yritystä, johon lukeutuu muun muassa erilaisia vakuutus-, laki- ja rahoituspalveluita. Rakennus on suosittu matkailunähtävyys, ja 103. kerroksen näköalatasanteella vierailee vuosittain 1,6 miljoonaa ihmistä. == Lähteet == == Aiheesta muualla == *Rakennuksen verkkosivusto *Chicago Skydeck Luokka:Chicagon pilvenpiirtäjät Luokka:Seulonnan keskeiset artikkelit Luokka:Chicagon toimistorakennukset
Jukka Pekkarinen

Jukka Jalmari Pekkarinen (s. 25. elokuuta 1947 Kinnula) on suomalainen taloustieteilijä. Hän on toiminut Jyväskylän yliopiston kauppakorkeakoulun Professor of Practice -tehtävässä 1. huhtikuuta 2015 alkaen. Pekkarinen työskenteli valtiovarainministeriön ylijohtajana ja kansantalousosaston osastopäällikkönä marraskuusta 2011 elokuuhun 2015. Hän on Helsingin yliopiston taloustieteen dosentti.Helsingin yliopiston taloustieteen oppiaineen dosentit Viitattu 15.7.2016 Koulutukseltaan Pekkarinen on valtiotieteen tohtori. Hän väitteli kansantaloustieteestä vuonna 1979 Helsingin yliopistossa. Vuosina 1991–2006 Pekkarinen toimi Palkansaajien tutkimuslaitoksen johtajana. Hän teki muun muassa selvityksen kuntien saamasta valtionavuista ja ehdotti, että kunnat vastaisivat yhä enenevässä määrin menoistaan kunnallisveroista saatavilla varoilla valtionavun sijaan. Vuodesta 2006 Pekkarinen toimi valtiovarainministeriön ylijohtajana. Toukokuusta 2010 lokakuuhun 2011 hän toimi talousasioiden alivaltiosihteerinä ja talousneuvoston sihteeristön päällikkönä valtioneuvoston kansliassa. Pekkarinen on lisäksi ollut jäsen ja varapuheenjohtaja Euroopan unionin talouskomiteassa. Hän on toiminut sekä Paavo Lipposen että Eero Heinäluoman talousneuvonantajana. Vuonna 2013 Jukka Pekkarinen sai Eino H. Laurila -kansantulomitalin. Pekkarinen on kirjoittanut Pekka Sutelan ja sittemmin Matti Pohjolan kanssa taloustieteen perusoppikirjan, jonka eri versioita on käytetty suomalaisissa korkeakouluissa ja yliopistoissa 1980-luvun alusta alkaen. == Teokset == * * * == Lähteet == == Aiheesta muualla == * Taloustieteilijä: Nousukausi tulee kuin varas yöllä – hallituksilta loppuu kantti tehdä talouspäätöksiä * Pekkarisen kotisivu Jyväskylän yliopiston kauppakorkeakoulun verkkosivulla Luokka:Valtiovarainministeriön osastopäälliköt Luokka:Suomalaiset professorit Luokka:Jyväskylän yliopiston professorit Luokka:Suomalaiset taloustieteilijät Luokka:Vuonna 1947 syntyneet Luokka:Elävät henkilöt
Pac Brothers

Pac Brothers on Skitso Productionsin kehittämä tasohyppelypeli. Peli julkaistiin Microsoft Windowsille vuonna 2003. Peli on omalaatuinen sekoitus Pac-Mania ja Bubble Bobblea, jossa yhdestä kahteen pelaajaa ohjaa pallomaista sankarihahmoaan läpi sata huonetta käsittävän tornirakennelman, keräten erilaisia aarteita ja kamppaillen eriskummallisia hirviöitä vastaan – lopullisen tavoitteen ollessa ilkeän velhon kukistaminen tornin sadannessa kerroksessa. Pelissä on sata kenttää (kerrosta) ja kaksinpelimahdollisuus. Peli julkaistiin alun perin sharewarena ja siitä on jaossa myös rajoitettu kokeiluversio. Kokeiluversiossa pääsee testaamaan pelin 25 ensimmäistä kenttää, ja muiden rajoitusten ohella se ei sisällä kaksinpelimahdollisuutta. Shareware-version hinta oli Suomessa kymmenen euroa tai vaihtoehtoisesti kymmenen Yhdysvaltain dollaria. Peliä ei voi enää ostaa. Pelin kokoversio julkaistiin freewarena 28. tammikuuta 2012. == Katso myös == * Mine Bombers Luokka:Vuoden 2003 videopelit Luokka:Tasohyppelyt Luokka:Freeware-pelit Luokka:Indie-videopelit Luokka:Windows-pelit Luokka:Suomessa kehitetyt videopelit
Rekikylän kivikautinen asuinpaikka

Rekikylän kivikautinen asuinpaikka sijaitsee Rekikylässä Vesalan kaupunginosassa Oulussa, entisen Ylikiimingin kunnan alueella Kiiminkijoen tuntumassa. Alueella on kymmeniä, mahdollisesti jopa satoja erikokoisia asumapainanteita. Tähän mennessä alueelta on löydetty kahdessa ryhmässä sijaitsevat yhteensä 140 asumuspainannetta. Sieltä on löytynyt kampakeraamisen kauden esineistöä, mm. reikäkivi.Rekikylä Kulttuuriympäristön rekisteriportaali, NBA Aluetta on mahdollisesti kiertänyt jonkinlainen paaluaita, joka viittaisi alueen väkivaltaiseen menneisyyteen. Toisin kuin Pohjois-Pohjanmaan muita kivikautisia kohteita, Rekikylää ei ole mitenkään tuotteistettu matkailukohteeksi. == Lähteet == == Aiheesta muualla == * Reikäkivi Rekikylästä Luokka:Kivikausi Suomessa Luokka:Oulun historia Luokka:Suomen muinaisjäännökset Luokka:Vesala
Kapetingit

Kapetingit (, virallisesti maison de France) on Euroopan vanhin ja laajin hallitsijasuku. Se on hallinnut Ranskaa vuosina 987–1792 ja 1815–1848 sekä useita muita Euroopan maita. Kapetingit muodostivat kolmannen ranskalaisen dynastian merovingien ja karolingien jälkeen. Dynastian yleisesti käytetty (vaikkakin epävirallinen) nimi Les Capetiens tulee sen kantaisäksi katsotulta ensimmäiseltä hallitsijalta Hugo I:ltä, jota kutsuttiin lisänimellä Capet hänen käyttämänsä kaavun mukaan. Jo ennen Hugo Capet’ta oli kaksi suvun jäsentä kuitenkin ollut Ranskaa edeltäneen Länsi-Frankian hallitsijana, Eudes I (hallitsijana 888–898) ja Robert I (hallitsijana 922–923). He hallitsivat kahden karolingihallitsijan välissä. Hugo Capet’n edeltäjiä kutsuttiin Robertien-dynastiaksi. Vuonna 987 tapahtuneesta Hugo Capet’n valinnasta ja voitelusta frankkien kuninkaaksi kapetingien dynastia hallitsi Ranskaa keskeytyksettä vuoteen 1792 eli Ranskan vallankumoukseen saakka. Kapetingien dynastian kausi Ranskan kuninkaina jaetaan kolmeen jaksoon. Suoraa kapetingien dynastiaa (888–1328) seurasivat Valois-suku (1328–1589) ja Bourbon-suku (1589–1792, 1814, 1815–1830). Lisäksi vuosina 1830–1848 hallinnut Orléans-suku oli osa Bourbon-sukua. Ranskan lisäksi suvun jäsenet ovat hallinneet valtaistuimia monissa muissa maissa: Latinalaisessa keisarikunnassa, Espanjan, Portugalin, Sisilian, Napolin, Navarran, Unkarin, Puolan, Etrurian ja Molempain Sisiliain kuningaskunnissa, Luxemburgin suurherttuakunnassa, Andorran herrakunnassa (tuleva ruhtinaskunta) sekä Burgundin, Parman ja Luccan herttuakunnista. Espanjassa ja Luxemburgissa suvun jälkeläiset ovat yhä valtaistuimella. ==Suvun hallitsijat== ===Länsi-Frankian ja Ranskan kuninkaat=== #Eudes 888–898 #Robert I 922–923 #Hugo Capet 987–996 #Robert II 996–1031 #Henrik I 1031–1060 #Filip I 1060–1108 #Ludvig VI 1108–1137 #Ludvig VII 1137–1180 #Filip II 1180–1223 #Ludvig VIII 1223–1226 #Ludvig IX 1226–1270 #Filip III 1270–1285 #Filip IV 1285–1314 #Ludvig X 1314–1316 #Juhana I 1316 #Filip V 1316–1322 #Kaarle IV 1322–1328 #Filip VI 1328–1350 #Juhana II 1350–1364 #Kaarle V 1364–1380 #Kaarle VI 1380–1422 #Kaarle VII 1422–1461 #Ludvig XI 1461–1483 #Kaarle VIII 1483–1498 #Ludvig XII 1498–1515 #Frans I 1515–1547 #Henrik II 1547–1559 #Frans II 1559–1560] #Kaarle IX 1560–1574 #Henrik III 1574–1589 #Henrik IV 1589–1610 #Ludvig XIII 1610–1643 #Ludvig XIV 1643–1715 #Ludvig XV 1715–1774 #Ludvig XVI 1774–1792 #Ludvig XVIII 1814–1824 #Kaarle X 1824–1830 #Ludvig Filip 1830–1848 ===Espanjan kuninkaat=== #Filip V 1700–1724 #Ludvig I 1724 #Filip V 1724–1746 #Ferdinand VI 1746–1759 #Kaarle III 1759–1788 #Kaarle IV 1788–1808 #Ferdinand VII 1808, 1813–1833 #Isabella II 1833–1868 #Alfonso XII 1874–1885 #Alfonso XIII 1886–1931 #Juan Carlos I 1975–2014 #Felipe VI 2014– ===Molempain Sisiliain kuninkaat=== #Ferdinand I 1816–1825 #Frans I 1825–1830 #Ferdinand II 1830–1859 #Frans II 1859–1860 ===Luxemburgin suurherttuat=== #Jean 1964–2000 #Henri 2000– Kapetingeihin kuuluneet Sisilian, Napolin, Unkarin ja Puolan hallitsijat on lueteltu artikkelissa Anjou (hallitsijasuku). ==Lähteet== Luokka:Ranskan hallitsijasuvut Luokka:Seulonnan keskeiset artikkelit
Albion

Albion voi tarkoittaa seuraavia: * Albion, Ison-Britannian saaren vanha nimitys * Albion, Neumannin musiikkialbumi vuodelta 1986 * Albion, automerkki * Albion, saksalaisen Blue Byte Softwaren kehittämä tietokoneroolipeli * Albion, hevosten satulamerkki * 15760 Albion, väliaikaiselta nimeltään (1992 QB1), toisena löydetty transneptuninen kohde. * Operaatio Albion, Saksan laivasto- ja maahyökkäys Saarenmaalle, Hiidenmaalle ja Muhuun ensimmäisessä maailmansodassa 1917 ;Britannian Kuninkaallisen laivaston aluksia ja alusluokkia * Albion-luokka, 1760-luvulla käyttöön otettu linjalaivaluokka * Albion-luokka, 1840-luvulla käyttöön otettu linjalaivaluokka * Albion-luokka, 2000-luvun alussa käyttöön otettu maihinnousualusluokka * HMS Albion (1763), Albion-luokan 74-tykkinen kolmannen luokan linjalaiva * HMS Albion (1798), 22-tykkinen sluuppi * HMS Albion (1802), Fame-luokan 74-tykkinen kolmannen luokan linjalaiva * HMS Albion (1842), Albion-luokan 90-tykkinen toisen luokan linjalaiva * HMS Albion (1898), Canopus-luokan rautaverhoiltu taistelulaiva * HMS Albion (R07), Centaur-luokan lentotukialus * HMS Albion (L14), Albion- luokan maihinnousualus.
Pasi Nielikäinen

Pasi Nielikäinen (s. 11. helmikuuta 1974 Oulainen) on suomalainen uransa päättänyt jääkiekkoilija, joka tunnettiin rajusta pelityylistään sekä lukuisista tappeluistaan. Nielikäinen on Nivalan Urheilijoiden (nyk. Nivala Cowboys) kasvatti. Nielikäinen on pelannut ulkomailla muun muassa ECHL:ssä Miami Matadorsissa ja Englannissa Manchester Stormissa. SM-liigassa hän on edustanut HIFK:ta, Ässiä, Kärppiä, SaiPaa, HPK:ta ja Jokereita. Nielikäinen pelasi SM-liigassa 10 kauden aikana 363 runkosarjaottelua, joissa hän teki tehot 24+23=47 ja sai 848 jäähyminuuttia. Pudotuspelejä kertyi 37, tehopisteitä 1+2=3 ja jäähyminuutteja 47. Nielikäinen keräsi kaudella 2003–2004 eniten jäähyjä SM-liigassa. Hän saavutti urallaan Suomen mestaruuden HPK:ssa kaudella 2005–2006 ja hopeaa Kärpissä kaudella 2002–2003. Nielikäinen ilmoitti uransa päättymisestä 1.11.2013. Pasi Nielikäinen oli naimisissa mallina ja missinä tunnetun Jenni Anttilan kanssa 2004—2010.http://www.iltalehti.fi/viihde/2010062311920096_vi.shtml Eronsa jälkeen Nielikäinen oli avoliitossa ex-missi Satu Tuomiston kanssa 2011 asti.http://www.iltalehti.fi/viihde/2011082914280710_vi.shtml ==Tilastot== 1992–1993 YJK II-divisioona 11 0 2 2 4 – – – – – 1993–1994 Koovee U20 A-Jr I-divisioona 11 2 2 4 2 – – – – – 1994–1995 Cowboys III-divisioona 1995–1996 JHT I-divisioona 2 0 0 0 4 – – – – – Cowboys III-divisioona 20 33 53 1 0 0 0 0 1996–1997 Diskos II-divisioona 23 11 9 20 32 3 0 0 0 2 1997–1998 Cowboys II- divisioona 21 16 16 32 24 – – – – – 1998–1999 Miami Matadors ECHL 39 5 6 11 40 – – – – – 1999–2000 HIFK SM-liiga 36 2 1 3 34 – – – – – 2000–2001 HIFK SM- liiga 9 0 1 1 43 5 0 0 0 0 2001–2002 HIFK SM-liiga 21 1 1 2 100 – – – – – Hermes Mestis 5 1 4 5 29 – – – – – Ässät SM-liiga 11 2 0 2 12 – – – – – 2002–2003 Manchester Storm BISL 5 1 1 2 36 – – – – – K-Vantaa Mestis 11 2 3 5 42 – – – – – Kärpät SM-liiga 11 0 0 0 4 11 0 0 0 29 2003–2004 SaiPa SM-liiga 48 3 6 9 151 – – – – – 2004–2005 Ässät SM-liiga 47 8 8 16 100 2 0 0 0 0 2005–2006 Ässät SM-liiga 30 5 0 5 74 – – – – – HPK SM-liiga 19 2 3 5 69 9 1 1 2 2 2006–2007 HIFK SM-liiga 43 1 0 1 148 5 0 1 1 12 2007–2008 HIFK SM-liiga 29 0 1 1 18 – – – – – HPK SM-liiga 14 1 1 2 20 – – – – – 2008–2009 Jokerit SM- liiga 45 0 0 0 75 5 0 0 0 4 2009–2010 KLH Vajgar Czech 2.liga 1 0 0 0 2 9 2 1 3 26 2010–2011 ei pelannut – – – – – – – – – – 2011–2012 Kiekkohait Suomi- sarja 1 0 0 0 0 – – – – – FPS Suomi-sarja 1 0 0 0 2 – – – – – TuTo Mestis 7 1 1 2 8 4 0 1 1 6 2012–2013 Kiekkohait Suomi-sarja 3 0 0 0 4 – – – – – HCK Mestis 6 0 0 0 8 – – – – – 10 kautta yhteensä SM-liiga 363 24 23 47 848 37 1 2 3 47 == Lähteet == * === Viitteet === Luokka:Suomalaiset jääkiekkoilijat Luokka:Vuonna 1974 syntyneet Luokka:Elävät henkilöt
Krokotiili Gena

Krokotiili Gena () on eräs venäläisen lastenkirjailijan Eduard Uspenskin luomista suosituista satuhahmoista. Krokotiili Gena seikkailee kirjassa Krokotiili Gena ja hänen ystävänsä, jonka venäjänkielinen alkuperäisteos on ilmestynyt vuonna 1966. Kirjan lisäksi Krokotiili Gena esiintyy useissa Sojuzmultfilmin animaatioelokuvissa parhaan ystävänsä Muksiksen (Tšeburaška) kanssa. Muksis on appelsiinilaatikosta löytynyt kuvitteellinen tropiikin eläin. Gena on viisikymmentävuotias, arvokas krokotiili, joka työskentelee krokotiilina eläintarhassa ja soittaa haitaria. Suomessa M. A. Numminen on tehnyt tunnetuksi Genan syntymäpäivälaulun, Minä soitan harmonikkaa, joka on alun perin esitetty krokotiili Genasta ja Muksiksesta kertovassa nukkeanimaatiosarjassa. Luokka:Satuhahmot Luokka:Kuvitteelliset matelijat
Kansainvälinen Teosofinen Seura

__notoc__ Kansainvälinen Teosofinen Seura on teosofiseen liikkeeseen kuuluva yhdistys, jolla on noin 60 kansallista osastoa eri puolilla maailmaa. Seuran kotipaikka on Adyarin kaupunginosassa Chennaissa, Intiassa. == Historiaa == Kansainvälisen Teosofisen Seuran perustivat madame H. P. Blavatsky ja eversti Henry Steel Olcott New Yorkissa 17. marraskuuta 1875. Seuran päämaja siirrettiin Bombay'hin Intiaan vuonna 1878, ja myöhemmin nykyiselle paikalleen Adyariin, Madrasiin, jossa se rekisteröitiin 3. huhtikuuta 1905. Seuran ensimmäisenä puheenjohtajana toimi eversti Olcott aina kuolemaansa saakka. Hänen jälkeensä seuran johtajina ovat toimineet esimerkiksi Annie Besant ja George Arundale. == Toiminta == Teosofisella Seuralla on kolme ohjelmakohtaa: #Muodostaa ihmiskunnan yleisen veljeyden ydin huolimatta rodun, uskontunnustuksen, sukupuolen, yhteiskuntaluokan taikka ihonvärin eroavaisuudesta. #Antaa virikkeitä vertailevan uskontotieteen, filosofian ja luonnontieteiden tutkimukseen. #Tutkia luonnon selvittämättömiä lakeja ja ihmisen piileviä voimia. Seuran tunnuslause on suomeksi Totuus on uskontoja korkeampi, sanskritinkielellä Satyan nasti paro dharmah. Kansainvälisessä Teosofisessa Seurassa on noin 30 000 jäsentä. Seuran presidentti on Radha Burnier ja varapresidentti John Algeo. == Katso myös == * Teosofisen Seuran Suomen osasto == Aiheesta muualla == * H. P. Blavatsky: Teosofian avain * Kansainvälinen Teosofinen Seura (englanniksi) Luokka:Teosofia Luokka:Uskonnolliset järjestöt Luokka:Kansainväliset järjestöt